संगीत प्रशिक्षण वर्ग का समापन
जसोल | विद्याभारती जोधपुर प्रांत द्वारा आयोजित बालोतरा जिले का तीन दिवसीय संगीत प्रशिक्षण वर्ग नाकोडा रोड जसोल स्थित आदर्श विद्या मन्दिर में आयोजित हुआ। प्रधानाचार्य सतीश व्यास ने बताया कि इसमें बालोतरा जिले के माजीवाला और पचपदरा संकुल के 13 छात्र 9 छात्राओं तथा तीन शिक्षकों ने भाग लिया। प्रशिक्षण शिविर में क्षेत्रीय संगीत प्रमुख रमेशचन्द्र शर्मा ने संगीत के विभिन्न वाद्ययंत्रों के स्वर एवं उच्चारण सिखाया गया। शर्मा ने कहा कि संगीत वह ललित कला है जिसमें स्वर और लय के द्वारा हम अपने भावों को व्यक्त करते हैं। छात्र-छात्राएं संगीत में मन लगाकर संगीत सीखें। इस दौरान व्यवस्थापक मुल्तानमल सोलंकी, राजेन्द्रपाल सैन, विरमसिंह वरिया, पदमाराम पालीवाल आदि मौजूद थे।
hin_Deva hin_Deva